Publication: Magyar Közlöny
Issue: MK-2003-58 (Year: 2003, Number: 58)
Era: 1990-2004
Section: A közoktatásról szóló 1993. évi LXXIX. törvény 94. §-a
Paragraph Index: 528

a) Az Országos Köznevelési Tanács feladatait az oktatási miniszterhez tartozó szakmai tankönyvek esetében az SZTTT, a szakképzés egyéb tankönyvei tekintetében a szakképesítésért felelõs miniszter által létrehozott — legalább öt tagból álló — szakmai bizottság gyakorolja. Az SZTTT-ben, illetõleg a szakmai bizottságban a feladatkörébe tartozó valamennyi szakmacsoport 1-1 tagjának teljes jogú képviseletet kell biztosítani. aa) Az SZTTT a munkaadók, a munkavállalók, a Magyar Kereskedelmi és Iparkamara, az iskolafenntartók, az oktatási miniszterhez tartozó szakképesítések szakmacsoportjainak képviselõibõl áll. ab) A bizottság tagjait az érintett szervezetek véleményének kikérésével az oktatási miniszter kéri fel. A tagság automatikusan megszûnik, ha a tag már nem tartozik az õt javasoló szervezethez, illetõleg arra bármely okból méltatlanná válik. A megüresedett helyre az érintett szervezet új javaslatot tehet. ac) Az SZTTT elnökét az oktatási miniszter bízza meg. A megbízás öt évre szól. ad) Az SZTTT mûködtetésérõl a Nemzeti Szakképzési Intézet gondoskodik, és egyben ellátja a Tanács titkársági feladatait. ae) A Tanács ügyrendjét az oktatási miniszter hagyja jóvá.

Source: https://magyarkozlony.hu/hivatalos-lapok/cfa22101c5fe30485abc7cee0cc1752bf4de1ecc/dokumentumok/41c6e7ab7f9ca3c514f67e460faa616396989257/letoltes